CELEX: 62007FN0108
Language: el
Date: 2007-10-15 00:00:00
Title: Υπόθεση F-108/07: Προσφυγή της 15ης Οκτωβρίου 2007 — Nijs κατά Ελεγκτικού Συνεδρίου

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/56
            
         Προσφυγή της 15ης Οκτωβρίου 2007 — Nijs κατά Ελεγκτικού Συνεδρίου
   (Υπόθεση F-108/07)
   (2008/C 22/108)
   Γλώσσα διαδικασίας: η γαλλική
   Διάδικοι
   
      Προσφεύγων: Bart Nijs (Bereldange, Βέλγιο) (εκπρόσωπος: F. Rollinger, δικηγόρος)
   
      Καθού: Ελεγκτικό Συνέδριο
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Ευρωπαϊκού Ελεγκτικού Συνεδρίου για την ανανέωση της θητείας του Γενικού Γραμματέα του Ελεγκτικού Συνεδρίου για περίοδο έξη ετών από 1ης Ιουλίου 2007·
            
         
               —
            
            
               επικουρικώς να ακυρώσει τις δύο πράξεις που φέρονται ότι συνιστούν «αποφάσεις της Αρμόδιας για τους Διορισμούς Αρχής (ΑΔΑ)» της 8ης Δεκεμβρίου 2006 περί εκτελέσεως της αποφάσεως του Πρωτοδικείου' της 3ης Οκτωβρίου 2006 στην υπόθεση T-171/05, και της 12ης Ιουλίου 2007, με την οποία απερρίφθη η διοικητική ένσταση του προσφεύγοντος της 12ης Μαρτίου 2007, αντιστοίχως·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Με την προσφυγή του ο προσφεύγων προβάλλει μεταξύ άλλων τα ακόλουθα: i) ο Γενικός Γραμματέας του Ελεγκτικού Συνεδρίου ενήργησε παράνομα· αντί να αποταθεί στην υπηρεσία OLAF, αρνήθηκε ρητά να λάβει μέτρα ή να εξετάσει το ζήτημα όταν ενημερώθηκε, με έγγραφες αποδείξεις, για τη διάπραξη απάτης εις βάρος του συστήματος συντάξεων αναπηρίας· ii) ένας υπάλληλος άσκησε τα καθήκοντά του παράνομα · iii) πρόκειται για την κατ' επανάληψη παράλειψη της δημοσιεύσεως των αποφάσεων περί προαγωγής με τις αντίστοιχες ημερομηνίες· iv) οι εκλογές της επιτροπής προσωπικού του 2004 και του 2006 είναι παράνομες για διάφορους λόγους· v) σημειώθηκαν πολλές περιπτώσεις καταστρατήγησης της διαδικασίας προαγωγής καθώς και σφετερισμός της εξουσίας διορισμού που αναγνωρίζεται σε προϊστάμενο μονάδας και ενός μεγάλου αριθμού προσωπικών συμφερόντων ικανών να θίξουν την ανεξαρτησία της ΑΔΑ στη λήψη όλων σχεδόν των αποφάσεών της· vi) οι αποφάσεις της ΑΔΑ απορρέουν από προσωπικά συμφέροντα όλων των ιεραρχικώς προϊσταμένων του προσφεύγοντος και από την απόκρυψη της εντολής σε μια συνάδελφο να ασκήσει ανώτερα καθήκοντα ad interim και της μη προσφυγής στην OLAF· vii) η ΑΔΑ στήριξε τις προσβαλλόμενες αποφάσεις στην ίδια σειρά προδήλων σφαλμάτων με τις αρχικές αποφάσεις τις οποίες και επιβεβαιώνουν, στηριζόμενη σε δικαστική απόφαση που δεν έχει ισχύ δεδικασμένου και χωρίς να έχει αντικρούσει κανένα επιχείρημα του προσφεύγοντος· viii) οι επιτροπές που μετέχουν στη διαδικασία εκτίμησης και προαγωγής δεν ενημερώθηκαν για την αμφίβολη ανεξαρτησία των ιεραρχικώς προϊσταμένων του προσφεύγοντος.